મુંબઈના પરેલ વિસ્તારમાં ક્રિસ્ટલ ટાવરમાં બુધવારે લાગેલી ભીષણ આગમાં ચાર લોકોના મોત નીપજ્યા છે. 17 માળની આ ઈમારતમાં 12 માં માળે આગ લાગી ગઈ હતી. ફાયર બ્રિગેડની 20 ગાડીઓની મહામહેનત બાદ આગ પર કાબુ મેળવી શકાયો હતો. આ દૂર્ઘટનામાં 20-25 લોકોને ક્રેનની મદદથી સુરક્ષિત રીતે બહાર કાઢવામાં આવ્યા હતા પરંતુ 4 લોકોના જીવ બચાવી શકાયા નહોતા. આ બિલ્ડિંગમાં રહેતી 10 વર્ષની જેન સદાવર્તે આગથી માત્ર પોતાને જ નહિ પરંતુ પોતાની સૂઝબૂઝથી પરિવાર અને પડોશીઓના પણ જીવ બચાવ્યા.